**Pentru Wiki in romana:**

**GECAD Group**

**GECAD Group** investește în companii cu potențial mare de creștere, ce au capacitatea de a inova și de a aduce pe piață idei și produse noi. Interesul GECAD Group este orientat, în principal, în industriile software și hi-tech, precum security software, cloud technologies, eCommerce, cryptocurrencies și metode de plată.

GECAD Group a fost fondată de Radu Georgescu în 1992. (nota 1 - <http://www.radugeorgescu.com/>) În 2008, Diwaker Singh (nota 2 - <https://www.linkedin.com/in/diwakersingh> ) s-a alăturat companiei ca partener.

Din 1992 și până în prezent, GECAD Group a investit în companii și produse de renume internațional precum RAV Antivirus, tehnologie ce a fost achiziționată în 2003 de către Microsoft. (nota 3 - <http://www.zf.ro/prima-pagina/tranzactie-istorica-bill-gates-cumpara-un-antivirus-romanesc-2981166/>)

Ulterior, în 2010, GECAD ePayment, lider pe piața românească de sisteme de plăți online a fost achiziționat de concernul media Naspers pentru a fi înglobat în grupul multinațional PayU. (nota 4 - <http://www.dailybusiness.ro/stiri-it-c/allegro-achizitioneaza-pachetul-majoritar-de-actiuni-la-gecad-epayment-50616/> )

În 2013, compania Avangate, o altă investiție a GECAD Group, este achiziționată de fondul de private-equity american Francisco Partners. (nota 5 - <http://www.wall-street.ro/articol/IT-C-Tehnologie/155201/tranzactie-avangate-francisco-partners-radu-georgescu-3ts.html> )

La începutul anului 2014, Gecad Technologies/Axigen, înființată în 2001, membră a grupului Gecad, este cumpărată de un grup de antreprenori români (<http://www.wall-street.ro/articol/IT-C-Tehnologie/162844/radu-georgescu-a-vandut-solutia-de-e-mail-axigen-messaging-catre-patru-antreprenori-romani.html> ).

După 2013 și până în prezent, GECAD Group a continuat să anunțe alte investiții în companii tehnologice din România dar și din alte țări.